สรรพสามิตเก็บภาษีเกิน1.73หมื่นล้านบาท
อธิบดีกรมสรรพสามิต&nbsp; เผย เก็บภาษีสรรพสามิตเดือนม.ค.54 ได้ 3.77 หมื่นล้านบาท สูงกว่าเป้า 11.83%&nbsp;&nbsp;มีภาษีที่เก็บได้สูงสุด 5 อันดับ
9 ก.พ. 2554

อธิบดีกรมสรรพสามิต  เผย เก็บภาษีสรรพสามิตเดือนม.ค.54 ได้ 3.77 หมื่นล้านบาท สูงกว่าเป้า 11.83%  มีภาษีที่เก็บได้สูงสุด 5 อันดับ
นายพงษ์ภาณุ เศวตรุนทร์ อธิบดีกรมสรรพสามิต กล่าวว่า การเก็บภาษีสรรพสามิตในเดือนม.ค. 2554 ได้จำนวน 3.77 หมื่นล้านบาท สูงกว่าเป้า3,991 ล้านบาท หรือ 11.83% ภาษีที่เก็บได้สูงสุด 5 อันดับแรก ได้แก่ ภาษีน้ำมันและผลิตภัณฑ์น้ำมัน 1.37 หมื่นล้านบาท ภาษีรถยนต์ 7,805 ล้านบาท ภาษีสุรา 5,166 ล้านบาท ภาษีเบียร์ 4,820 ล้านบาท และ ภาษียาสูบ 4,442 ล้านบาท
ทั้งนี้ การเก็บภาษี 4 เดือนแรกของปีงบประมาณ 2554 มีจำนวน 1.49 แสนล้านบาท สูงกว่าเป้า 1.73 หมื่นล้านบาท หรือ13.13% โดยภาษีน้ำมันและผลิตภัณฑ์น้ำมัน จัดเก็บได้สูงสุด 5.2 หมื่นล้านบาท รองลงมาภาษีรถยนต์ 3.08 หมื่นล้านบาท าษีเบียร์ 2.15 หมื่นล้านบาท ภาษียาสูบ 2.04 หมื่นล้านบาท และภาษีสุรา 1.73 หมื่นล้านบาท